אנטולי יאקונין

לויטננט-גנרל אנטולי איוואנוביץ' יאקונין (ברוסית: Анатолий Иванович Якунин; נולד ב-11 בפברואר 1964) הוא שוטר רוסי שהיה מפכ"ל משטרת מוסקבה (יוני 2012–ספטמבר 2016). בעבר הוא היה מפקד המשטרה במחוז נובגורוד (2008–2012). מאז 2020 מכהן כסגן מנהל שירות בתי הסוהר הפדרלי.

 ביוגרפיה 
אנטולי יאקונין נולד ב-11 בפברואר 1964 בכפר קריבצובו-פלוטה באזור דולז'אן במחוז אוריול, רוסיה, ברית המועצות. הוא בעל תואר במשפטים. הוא סיים את לימודיו באקדמיה של משרד הפנים של רוסיה, ולאחר מכן באקדמיה למנהל ציבורי תחת נשיא רוסיה.

שירותו במשטרה הסובייטית החל במשטרת מחוז דולז'אן כפקח מקומי בתחנת המשטרה. במשך למעלה מ-20 שנות שירות במשטרה, עלה משוטר מן השורה למפקד משטרה במישור האזורי. הוא כיהן בתפקיד ראש המנהלת הראשית למאבק בפשיעה המאורגנת וראש מחלקת המשטרה הפלילית של מחוז אוריול. לאחר מכן הוא שימש כסגן מפקד משטרת המחוז ומפקד מחלקת המשטרה הפלילית במחוז וורונז'. מאפריל 2011 עד מאי 2012 שימש כמפקד המשטרה במחוז נובגורוד,Chief of Novgorod Police discusses safety issues with students, MVD Official website בתפקידו הראשון כמפקד משטרה.

ב-2 ביוני 2012, נשיא רוסיה ולדימיר פוטין חתם על צו על מינויו של יאקונין, למפקד משטרת מוסקבה (רשמית, ראש מנהלת משרד הפנים במוסקבה).Report in Russian, from the MVD Official website

בשנת 2019 בעקבות האשמות שהוא קודם בעקבות מתן שוחד, יאקונין פנה לבית משפט וזוכה לאשמה.

באפריל 2020 אנטולי מונה לסגן מנהל שירות בתי הסוהר הפדרלי.Federal Correctional Service- Federal Correctional Seivice

 קישורים חיצוניים 
 ביוגרפיה רשמית, באתר משטרת מוסקבה
 כרטיס ביקור יאקונין אנטולי באתר האינטרנט הרשמי של משרד הפנים הרוסי

 הערות שוליים 

קטגוריה:שוטרים רוסים
קטגוריה:מוסקבה: אישים
קטגוריה:אנשי שירות בתי הסוהר הפדרלי הרוסי
קטגוריה:שוטרים סובייטים
קטגוריה:גנרלים רוסים
קטגוריה:מחוז אוריול
קטגוריה:רוסים שנולדו ב-1964